Nábrežie arm. gen. Ludvíka Svobodu

Nábrežie arm. gen. Ludvíka Svobodu (predtým Karloveská cesta) je nábrežie v Bratislave, v mestskej časti Staré Mesto. Je pomenované podľa Ludvíka Svobodu (1895 – 1979), československého generála a  politika spred novembra 1989, prezidenta ČSSR.

Smeruje z východu na západ od Mosta SNP po Most Lanfranconi, je rovnobežné s Dvořákovým nábrežím, ktoré sa tiahne v tesnej blízkosti Dunaja. V roku 1992 sa od neho oddelila Botanická ulica. Je významnou dopravnou tepnou, ktorá spája mestské časti Staré Mesto a Karlova Ves.

Na nábreží sa nachádza Vodná veža, gotická fortifikačná stavba. Do roku 2015 sa tu nachádzal Park kultúry a oddychu.

Galéria

Referencie

Iné projekty

Externé odkazy 
 Nábrežie arm. gen. Ludvíka Svobodu na mape Bratislavy

Nábrežia v Starom Meste v Bratislave